**TEMATIKA (MTR 1005L)**

**AUGUSTINUS ÉS KORA**

2018/2019. tanév II. félév

**1. A tantárgy elsajátításának célja**

 a hallgatók megismertetése azokkal a gazdasági, társadalmi, kulturális folyamatokkal, amelyek a Római Birodalmat jellemzik a Kr. u. 4-5. században. Augustinus különböző művein mint történeti forrásokon keresztül e korszak komplex, életszerű bemutatása történik meg, hogy a hallgatók reálisan el tudják képzelni a múltban élt emberek életét, gondolkodását. A különböző típusú írott forrásokból származó információk összevetése és értékelése. Az ókori Róma történetével kapcsolatosan a térben történő tájékozódás fejlesztése a történeti helyszínek azonosításával.

**2. Tantárgyi program**

 A félév során az ókor és a középkor határán alkotó Augustinus, hippói püspök életének és műveinek vizsgálatával korának legfontosabb társadalmi és szellemi irányzatait elemezzük a következő témák szerint:

A Római Birodalom perifériájáról a centrumba kerülve (Thagaste, Karthagó, Róma, Milánó, Hippo Regius) A rétorságtól a püspökségig. A klasszikus kultúra és neveltetés szerepe egy keresztény püspök esetében. A püspök, mint a civil társadalom szereplője, az igazságtalanság üldözője, a gyengék védelmezője. Közbenjárás, egyházi menedékjog, egyházi bíráskodás.

Szellemi áramlatok és eretnekségek: manicheizmus, szkepticizmus, újplatonizmus, pelagianusok és donatisták. Keresztények és pogányok. A római uralom összeomlása Afrikában.

**3. Évközi tanulmányi követelmények**

 A félév során zárthelyi dolgozat 2019. március 23-án 13.00-14.00.

**4. A megszerzett ismeretek értékelése (félévközi jegy, vizsgajegy)**

 **G**yakorlati jegy

**5. Az értékelés módszere**

 A zárthelyi dolgozat érdemjegye alapján.

**6. Az ismeretek, készségek és kompetenciák elsajátításához rendelkezésre álló segédanyagok**

**7. Kötelező, ajánlott irodalom (3-5 db)**

**Augustinus magyar fordításban olvasható művein kívül**

1. Brown, Peter: Szent Ágoston élete, Osiris Kiadó, Budapest, 2003.

2. Lancel, Serge: Szent Ágoston, Európa Könyvkiadó, Budapest, 2004.

3. Havas László- Óbis Hajnalka- Szűcs Gábor- Ujlaky István (szerk.): Róma, Egy világbirodalom politikai, erkölcsi és történelmi eszméi, I-II. kötet. Debrecen, 1998.

4. Heidl György: Szent Ágoston megtérése, Budapest, 2001.

5. Szent Ágoston levelei, Attraktor, Máriabesenyő-Gödöllő. 2004.

Nyíregyháza, 2019. január 28.

 Dr. Óbis Hajnalka

 főiskolai docens